SHALAT Sya'ir: Medya hus
Kahabéh maté bala Allah bri.
Bukon that sayang Cut Bang bohaté.
Όh tanyoe maté kiban keuh bagi.
Ny'ang h'ana Shalat arat 'oh pagé.
Peue lom ny'ang bakhé tan ikôt Nabi.
Teuntèe Nuraka balasan Akhé.
Tubôh teuh ilé tutông h'an sakri.
Suai Sembahyang e-Bang bohaté.
Bacut lôn ca é wahé e Akhi.
Nyan keuh Ibadat wajéb tapiké.
Si uroe bèk pré na limöng kali.
Tiyang Agama beuna tapiké.
Meubèk tapré-pré Ayah dan Ummi.
'Ibadah Shalat le that meuhasé.
Όh uroe Pagé cukôp le arti.
Suebab Sembahyang di Padang Pagé.
Lé Rabbul Qadé nyan phôn geusudi.
Meunyö 'Ibadat Shalat kahasé.
Di Padang Akhé tanyoe h'an lé gli.
Nyan saboh rukôn Islam ny'ang Adé.
Beuna tapiké dum umat Nabi.
Bèk sia-sia beuna tapiké.
Ganjaran geubré 'Azeub Tuhan bri.
Olèh karna nyan rakan bohaté.
Watèe bèk tapré pujoe Rabbi.
Sembahyang limöng peudong beusaré.
Beuna tapiké tanyoe Islami.
Aneuk ny'ang ubit wajéb ajar lé.
Peurunoe bèkpré hukôm peuturi.
Bateue sah Shalat syarat beumeukré.
Awai ngön akhé meupat mulai.
Bak rukôn lhèe blah beupah di tukré.
Fatihah beuhasé,Qauli ngön Fekli.
Bak bhah Sembahyang rijang beuhasé.
Peurunoe saré keu Putra Putri.
Cara Sembahyang Cut Bang bohaté.
Beuna tapiké wajéb peuduli.
Nyö keudroe h'an pah u-Dayah jôk lé.
Bèk sampoe akhé bangai h'an sakri.
Umu tujôh thôn yôh phôn peuturé.
Beuna tapiké surôhan Rabbi.
'Ibadat Shalat peuingat sabé.
Bèk sampé jahé di pubuet keji.
Rumöh na Shalat ingat bohaté.
Tiep uroe sabé rahmat Tuhanbi
Ji-ôh ngön maksiet meunan cit jahé.
Lam teunang sabé mudah raseuki.
Lethat fahala beuna tapiké.
Όh watèe mate mudah Allah bi.
Soe sunggôh Shalat mangat 'oh akhé.
Όh uroe Pagé sajan ngön Nabi.
Ureueng 'Ibadat Shalat h'ana pré.
Όh uroe pagé leupah bak titi.
Leupah bak bahya h'ana 'azeub lé.
Seunang 'oh bukon lé kuasa Rabbi.
Mulai lam kubu cahya hu kandé.
Peungeuh meublé-blé seunang h'an sakri.
Nyan keuh balasan Insan jroh pi-é.
Ibadat tan pré pujoe Ilahi.
Sabé tiep sa'at Shalat h'ana pré.
Ngön ikhlas haté geu pujoe Rabbi.
Pubuet Ibadat teuingat sabé.
Nyan keuh bohaté Islam sejati.
Peue lom ny'ang peudong Jama'ah sabé.
Rahmat Allah bré h'ana peue sangsi.
Peu ramè teumpat 'Ibadat bèk pré.
Kuta ngön diglé Masjid bèk sunyi.
Hamba kong Iman keu Tuhan piké.
Batén ngön lahé syukur keu Rabbi.
Nyan keuh Manusia bahgia akhé.
Όh uroe pagé senangan geubri.
Beudoh Syédara sigra tapiké.
Sembahyang bèk pré surôh Ilahi.
Tapujoe Allah jama'ah sabé.
Supaya akhé dalam Jannati.
Aneuk Cémpala subra bukon lé.
Poma kamaté sayang h'an sakri.
Ny'ang tan Sembahyang sayang 'oh pagé.
Siksa h'ana pré 'azeueb Tuhan bri.
Ateueh bak sawô na tulô padé.
Riyôh bukon lé sang di meunyanyi.
Keubhah Sembahyang lôn reupang ca-é.
Ètnoe lôn rawé wahé e-Akhi.
Dalam seunurat peuingat lôn bré.
Diphôn bohaté keudroe pribadi.
Lheueh nyan keu kawôm dusôn deungön glé.
Keu ubat haté di dalam Seni.
Pat-pat na salah kisah lôn rawé.
Meu'ah beuneubré keu lôn ya Akhi.
Bèk jeuet meupaloe di uroe pagé.
Batén ngön lahé meu'ah beuneubi.
Pengarang : Medya Hus Kr.Sabé.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn jav_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sot_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn nob_Latn